Palazze Pantaleo de Tarde

'U Palazze Pantaleo de Tarde ète 'n'edificie d'u XVIII sechele de probbietà d'u Comune. Da 'u 2000 a 'u 2007 ave ospitate 'nu sbuénne de collezziune d'u Musèe archeologgeche nazionale de Tarde jndr'à cetate vecchie. Osce a die jè sede d'u Musèe etnografeche Alfrede Majorano. Avenìe costruite jndr'à 'u 1770 da 'u barone Frangische Marije Pantaleo, ca realizzò 'na residenze nobbiliare larie e 'mbortande assaije apprisse ca avere scettate 'nderre de le strutture ca stavane ggià all'imbide accattate da 'u Capitole e Clere de Tarde. 'U palazze se affacce sus a 'u Mare Granne, cu 'u 'ngresse prengepàle sus 'a rambe Pantaleo ca deje 'u nome. Grazie a 'a posiziona soje sus 'a Rade de Mar Granne ca face sce verse 'u Ponde de Porta Napule, 'u barone putè tenè sotte condrolle le terre soje e 'u 'mbarche de le prodotte sus a le nave sue ca ste partevane. 'U 'ngareche de costruì 'u palazze sus a 'u scoglie naturale, avenìe date a Frangische Saverie Miraglia rrete a 'nu combense de 3.150 ducate d'argende, congordanne 'a fine de le fatìe jndr'à doje anne da quanne s'avere firmate 'u condratte. Se ausò tutte 'u materiale ca se puteve pigghià da 'u palazze da scettà 'nderre e tutte 'u carpare ca se puteve pigghià da 'u banghe de calcare, sulamende pu purtone e 'a logge de sus se cercò apirte apirte l'ause de carpare de prima qualitate, da cavà da otre vanne e carrescià jndr'à 'u luéche. L'edificie presende 'n'assette aunitarie e ste senze de 'nu cortile 'nderne. 'A facciate prengepàle se presende cu 'nu avancuérpe e 'nu portqale larie, da 'u quale iesse fore 'a ringhiere bombate de ferre vattute d'a logge cha ste sus. Angore osce a die se ponne 'ndrucà a 'u piane terre 'n'androne voltate ricche de profilature ca ornane 'a torre cu le merle e 'u leone d'u stemme de famigghie, le salle ca stonne stipate perfette probbie, 'a rimesse pe le carrozze, eppure 'nu locale larie assaije de servizie cu 'ngresse 'ndipendende sus a viche Civico. A 'u mmienze piane stonne invece le appartemende de le serve e 'a cucina granne cu le maioleche origgenale vianghe e azzurre. 'Na scale monumendale a doppia rambe carresce a 'u prime piane nobbile, addò se ponne ammirà le ambiende de rappresendane cu le soffitte appettate da Dumineche Andonije Carella jndr'à 'u 1773, ca fanne 'ndrucà scene pigghiate da l'Eneide e da l'Iliade. Ste opere avenérene pajate cu 235 ducate d'argende cchiù grane, uegghie e furmagge. Passanne da 'n'otra scale, se pò arrevà a 'u seconde piane, addò se iacchiane otre camere cu le soffitte appettate sus a carte fissate a condrosoffittature de legne. Bibbliografije Patrizia De Luca - Il Centro Storico di Taranto: l'Isola - Scorpione Editrice - Tarde, 2004 'Ndruche pure Storie de Tarde Sviluppe morfologgeche de Tarde Musèe etnografeche Alfrede Majorano